На основу чл. 10. Статута Општине Житиште – пречишћен текст (Службени лист Општине Житиште 10/2019) и члана 48. Пословника Скупштине Општине -пречишћен текст (Службени лист Општине Житиште број 39/2020) Комисија за доделу награда и признања Скупштине Општине Житиште, а **поводом** **празника Дана Општине Житиште, 12. децембра** расписује следећи

**Јавни позив за доделу јавних признања Општине Житиште за 2021. годину**

1. Комисија за доделу награда и признања Општине Житиште расписусује јавни позив ради доделе јавних признања за 2021.годину и то: **,,Почасни грађанин Општине Житиште“, ,,Повеља Скупштине Општине Житиште“, и ,,Захвалница Скупштине Општине Житиште.“**

 2. Јавно признање **„Почасни грађанин Oпштине Житиште“** може се доделити грађанину Републике Србије, страном држављанину, државнику и функционеру међународне организације и удружења, који својим радом, научним, уметничким, политичким, хуманитарним и другим облицима деловања, трајно допринесе развоју и угледу општине, остваривању и развоју демократских односа у Републици Србији, унапређењу међународне сарадње, очувању мира и напретку човечанства. Одлуку о додели признања **„**Почасни грађанин општине Житиште“ доноси Скупштина Општине Житиште на предлог Комисије за доделу награда и признања, уз претходну сагласност министарства надлежног за послове локалне самоуправе.

 Јавно признање **„Повеља Скупштине Општине Житиште“** може се доделити физичком и правном лицу за изузетне дугогодишње резултате и допринос у развоју и унапређењу привреде, приватног предузетништва, друштвених делатности, одбране и заштите, безбедности грађана, науке, културе, спорта као и другим областима од значаја за општину Житиште . **По овом конкурсу може се доделити до 5 јавних признања „Повеља Скупштине Општине Житиште“, а један добитник може ово признање остварити само једном у 10 година.**

Јавно признање ,,**Захвалница Скупштине Општине Житиште“** може се доделити физичком и правном лицу за изузетне дугогодишње или једногодишње резултате и допринос у развоју и унапређењу привреде, приватног предузетништва, друштвених делатности, одбране и заштите, безбедности грађана, науке, културе, спорта као и другим областима од значаја за општину Житиште. По овом конкурсу **може се доделити до 10 јавних признања** **„Захвалница Скупштине Општине Житиште“** са напоменом да један добитник може ово признање остварити више пута, при чему **размак између додела јавног признања мора бити најмање 4 године.**

**3. Услови за доделу јавних признања**

 **- из области привреде и приватног предузетништва** за појединачна и колективна јавна признања су: перманентан натпросечан тренд раста производње и услуга;увођење нове технологије; модернизација процеса производње; израда и успешна реализација развојних пројеката; привлачење страних инвестиција; о*рг*анизовано деловање на образовању и усавршавању радника; организовано деловање на запошљавању нових радника; изузетан допринос у организацији и унапређењу привредне и пољопривредне производње; освојена признања и награде на сајмовима, такмичењима, конгресима и другим организацијама такмичења у земљи и иностранству, остварени изузетни резултати рада, по нормативима правних лица.

- **из области друштвених делатности** за појединачна и колективна јавна признања су : изузетни резултати у области културе; изузетни резултати на плану информисања; изузетни резултати у области физичке културе и спорта; изузетни резултати у васпитно-образовној делатности ; изузетни резултати на унапређењу здравствене заштите; изузетни резултати у области заштите животне средине; унапређење и развој социјалне и дечје заштите; унапређење и развој цивилног сектора и друштвеног активизма; освојене награде на такмичењима у земљи и иностранству, изузетна достигнућа у области научног и уметничког стваралаштва; изузетни резултати у остваривању васпитног и образовног рада (увођење и примена иновација у наставном процесу; активности у стручним удружењима у другим институцијама и органима од значаја за васпитно- образовни рад и друге активности на плану остваривања циљева васпитања и образовања); изузетан допринос развоју општине, односно унапређивању и развоју локалне самоуправе и локалних заједница; допринос у унапређењу и развој цивилног сектора и друштвеног активизма; освојене награде и признања на такмичењима у земљи и иностранству.

**из области одбране и заштите и безбедности грађана** за појединачна и колективна јавна признања: изузетно организовање и извршавање задатака на плану одбране и заштите и безбедности грађана; изузетни резултати на плану ванредног извршавања задатака од интереса за одбрану и заштиту и безбедност грађана; изузетно залагање и допринос у случају елементарних непогода и других масовних несрећа и ванредних ситуација; учешће и допринос у случају елементарних непогода и других масовних несрећа; освојене награде и признања од стране колектива или републичких органа.

Сви напред наведени услови морају бити поткрепљени конкретним резултатима.

4. Предлог за доделу признања Комисији могу упутити органи локалне самоуправе, органи месне самоуправе, одборници, јавне службе, организације, установе, јавна предузећа, привредна друштва, удружења грађана, као и сва друга правна и физичка лица. Предлог за доделу признања мора бити образложен и садржати биографске податке о предложеном кандидату, физичком или правном лицу. Предлог мора садржати разлоге, успехе, постигнућа и активности, због којих се кандидат предлаже за одређено признање са приложеним доказима.

5. Одлуку о доделу признања ,,Повеља Скупштине Општине Житиште“, и ,,Захвалница Скупштине Општине Житиште“ доноси Комисија за доделу награда и признања.

6. Рок за доставу предлога је  **3. децембар 2021** (петак). Пријаве се достављају на адресу Скупштина Општине Житиште Комисија за доделу награда и признања Цара Душана 15. Житиште или путем електронске поште на skupstina.zitiste@gmail.com Неблаговремене и необразложене пријаве неће бити узете у разматрање. Конкурс се објављује на званичној интернет страници општине Житиште, огласним таблама месних заједница у општини Житиште, Порталу Инфо Центар Житиште и Žitište Online .

Република Србија Председник Комисије за доделу награда и признања

Аутономна Покрајина Војводина Војислав Симић с.р.

Општина Житиште

Скупштина Општине Житиште

**Комисија за доделу награда и признања** Председница Скупштине Општине Житиште

Број : I-17-1/2021 Ивана Петрић с.р

У Житишту дана : 15. новембра 2021 .